e6f77c76890262f3b628b5800ec9f0f7
Τι είναι το Κότσι Ποδιού;
ostoun.gr
2021.04

Ο **βλαισός μέγας δάκτυλος,**δηλαδή το **κότσι ποδιού (hallux valgus)** είναι η συχνότερη παραμόρφωση του προσθίου ποδός, που δημιουργεί τόσο αισθητικά, όσο και λειτουργικά προβλήματα. Το κότσι μπορεί να παίξει ρόλο, τόσο στην ισορροπία κατά την όρθια θέση, όσο και στη βάδιση.


Το κότσι ποδιού δημιουργεί δυσκολίες λόγω της παραμόρφωσης, ιδιαίτερα στη βάδιση, με αποτέλεσμα **πόνο**, **δυσχέρεια** στη βάδιση και δυσκολία ανεύρεσης κατάλληλων υποδημάτων.


![Κότσι Ποδιού: Τα Πάντα Για Το Κότσι Ποδιού](https://i1.wp.com/www.ostoun.gr/wp-content/uploads/2019/12/ti-prokalei-to-kotsi-podiou.jpg?resize=1024%2C350&ssl=1)![Κότσι Ποδιού: Τα Πάντα Για Το Κότσι Ποδιού](https://i1.wp.com/www.ostoun.gr/wp-content/uploads/2019/12/ti-prokalei-to-kotsi-podiou.jpg?resize=1024%2C350&ssl=1)


 


 



**Τι προκαλεί το Κότσι Ποδιού;**
--------------------------------



Η συνηθέστερη αιτία για το κότσι ποδιού (αλλά όχι αποκλειστική) είναι η **[χρήση στενών και ψηλοτάκουνων παπουτσιών](https://www.ostoun.gr/steno-papoytsi-kai-kotsi-mia-polyeths-sxesh/)** πολλές ώρες την ημέρα. Αυτά, πιέζουν τα δάκτυλα σε στενό χώρο, τοποθετώντας τα σε αφύσικες θέσεις.


 Αυτός είναι και ο λόγος που βλαισός μέγας δάκτυλος εμφανίζεται πολύ συχνότερα σε γυναίκες, με μια αναλογία **γυναικών προς άνδρες 10:1**. Από αναλύσεις σε σκελετούς βρέθηκε πως το μεσαίωνα η αναλογία ανδρών/γυναικών με κότσι ήταν 1:1. Μάλιστα, τον 16-17ο αιώνα υπερτερούσαν οι άνδρες, λόγω της χρήσης στενών υποδημάτων με τακούνι!


Υπάρχουν όμως και άλλοι παράγοντες, όπως η **κληρονομικότητα** (από μητέρα σε κόρη, ιδίως όταν εμφανίζεται σε νεαρές κοπέλες), η **ρευματοειδής αρθρίτιδα** και η **βλαισοπλατυποδία**.


Εκτός από τις “τοπικές” αιτίες, έχουν ενοχοποιηθεί και άλλες καταστάσεις, όπως ο **βραχύς αχίλλειος τένοντας** και γαστροκνήμιος μυς, η **βλαισότητα** του γόνατος (**βλαισογονία**) και η **έξω στροφή** του γόνατος και του ισχίου.



Τι προκαλεί το Κότσι Ποδιού;
c34d0ad9b2fe4e4b6b79ae5c17e7596f
Τι είδους χειρουργείο να κάνω για το κότσι στο πόδι;
ostoun.gr
2021.04

Στη βιβλιογραφία αναφέρονται περίπου **150** χειρουργικές επεμβάσεις, με κοινό στόχο να διορθώσουν την παραμόρφωση του μεγάλου δακτύλου, να αφαιρέσουν το κότσι και να ανακουφίσουν από τον πόνο.


Γίνεται κατάλληλος **ακτινολογικός έλεγχος** και αναλόγως της παραμόρφωσης και του βαθμού, αποφασίζεται ποια είναι η καταλληλότερη επέμβαση.


Τα τελευταία χρόνια κερδίζουν σταδιακά έδαφος οι διαδερμικές τεχνικές αντιμετώπισης του βλαισού μεγάλου δακτύλου. Μετά από κατάλληλη εκπαίδευση σε εξειδικευμένα κέντρα του εξωτερικού, αντιμετωπίζουμε πολλές περιπτώσεις με τη [**νέα διαδερμική τεχνική για το κότσι**.](https://www.ostoun.gr/diadermikh-texnikh-gia-to-kotsi/)


Δείτε επίσης [**τι επέμβαση γίνεται**  **για το** **βλαισό μεγάλο δάκτυλο.**](https://www.ostoun.gr/xeiroyrgikh-megaloy-vlaisoy-daktyloy/)


